钦定古今图书集成/历象汇编/庶征典/第107卷 > 《宋史》 > 《天文志》
## 钦定古今图书集成/历象汇编/庶征典/第107卷 > 《宋史》 > 《天文志》

“八谷八星，在华盖西、五车北，一曰在诸王西。”武密曰：
“主候岁丰俭，一稻、二黍、三大麦、四小麦、五大豆、六小
豆、七粟、八麻。”甘氏曰：“八谷在宫北门之右，司亲耕，司
候岁，司尚食。星明，吉；一星亡，一谷不登；八星不见，大
饥。”客星入，谷贵。彗星入，为水。黑云气犯之，八谷不收。
“天厨六星，在扶筐北，一曰在东北维外，主盛馔，今光”
禄厨也。星亡，则饥；不见，为凶。客星、流星犯之，亦为饥。
糠一星，在箕舌前杵西北，明则丰熟；暗，则民饥流亡。
杵三星，在箕南，主给庖舂；动则人失釜甑；纵，则丰；横，
则大饥；亡，则岁荒；移徙，则人失业。荧惑守，民流。客星
犯、守，岁饥。彗、孛犯，天下有急兵。

农丈人一星，在南斗西南，老农主稼穑者，又主先农
农正宫。星明，岁丰；暗，则民失业；移徙，岁饥。客星、彗星守之，民失耕，岁荒。

天樽三星，在五诸侯南，一曰在东井北，樽，器也，主盛
𫗴粥，以给贫馁。明，为丰；暗，则岁恶。